আইসিসি চ্যাম্পিয়্ন্স ট্রফি শেষ হওয়ার পরেই কোচের পদ থেকে সরে দাঁড়িয়েছেন অনিল কুম্বলে। পরবর্তী কোচ কে হবেন, তা নিয়ে চলছে জল্পনা। বীরেন্দ্র সহবাগ থেকে শুরু করে সানরাইজারস হায়দরাবাদ-এর কোচ টম মুডি, ব্রিটিশ কোচ রিচার্ড পাইবাস, আফগানিস্তানের কোচ লালচাঁদ রাজপুত ও ডোড্ডা গণেশ— এঁরাও কোচের পদের জন্য ইতিমধ্যেই আবেদন করেছেন। তবে ইদানীংকালে হাওয়ায় খবর ভাসছিল, শ্রীলঙ্কার প্রাক্তন ক্রিকেটার মাহেলা জয়বর্ধনে ভারতের পরবর্তী কোচ হতে পারেন।

এই বিষয়ে অন্যান্য খবর

অবশেষে মুখ খুললেন সৌরভ, জানালেন কাকে চান ভারতীয় দলের কোচ হিসেবে
কুম্বলে সরে যাওয়ার পরেই চরম হুমকি পেলেন কোহলি


এ নিয়ে জল্পনা বাড়ানোর অবশ্য কোনও সুযোগ দিলেন না মাহেলা। সোমবার একটি টুইটের মাধ্যমে তিনি সব জল্পনা উড়িয়ে দিলেন। পরিষ্কার জানিয়ে দিয়েছেন, “আমাকে নিয়ে এমন অনুমান করায় আমি খুবই আনন্দিত। কিন্তু, আমি এখনই ফুল-টাইম কাজ খুঁজছি না। এর মিনিটখানেক পরেই আরও একটি টুইট করে তিনি জানিয়েছেন, “খুলনা এবং মুম্বই ইন্ডিয়ান্সের সঙ্গে আমার যে চুক্তি রয়েছে, সেটার উপরেই আপাতত ফোকাস করতে চাই।”

উল্লেখ্য, ক’দিন আগে থেকেই জাতীয় দলের নয়া কোচের জন্য আবেদনপত্র চাইতে শুরু করেছিল ভারতীয় ক্রিকেট বোর্ড। টুর্নামেন্ট চলাকালীন ভারতীয় ক্রিকেট দলের প্রাক্তন কোচ অনিল কুম্বলে এবং অধিনায়ক বিরাট কোহলির ঝামেলা প্রকাশ্যে আসে। টুর্নামেন্টের শেষেই কোচের পদ থেকে ইস্তফা দেন কুম্বলে।